# Godkendelsesramme for indplacering af plejefamilier *Juni 2019*

Godkendelsesrammen er udarbejdet af på tværs af de fem socialtilsyn, Hovedstaden, Øst, Midt, Syd og Nord. Godkendelsesrammen er revideret juni 2019, efter vedtagelse af ny lovgivning, herunder indførelse af nye plejefamilietypologier.

Formålet med arbejdsgruppen har bl.a. været at justere, præcisere og tydeliggøre, hvilke kompetencer og øvrige forhold, der kan tillægges betydning i vurderingen af hvilken typologi, ansøgere som plejefamilier kan godkendes til.

Godkendelsesrammen er baseret på Lov nr. 1530 af 18/12/2018 om mere kvalitet i plejefamilier samt bemærkningerne til loven.

Formålet er at understøtte en ensartet forståelse af og tilgang til socialtilsynenes fremadrettede opgaveløsning.

**Godkendelsesrammen omfatter:**

* beskrivelser af barnets støttebehov
* vejledende krav til ansøgers kompetencer og øvrige forhold

Barnets problemstillinger og behov for støtte beskrives differentieret som: lette til moderate; moderate til svære og svære støttebehov.

Socialtilsynet vurderer ansøgerens kompetencer og øvrige forhold og træffer en differentieret afgørelse om godkendelse som hhv. almen, forstærket eller specialiseret plejefamilie. Basiskravene til ansøgeren øges proportionalt med, at barnets støttebehov bliver sværere.

Den differentierede godkendelse har til formål at understøtte og målrette den kommunale matchning mellem barn og plejefamilie, således at plejefamiliens kompetencer modsvarer barnets støttebehov. Plejefamilietypen, der fremgår som søgekriterie på Tilbudsportalen, er således et udtryk for en samlende kategori, der forbinder barnets støttebehov med plejefamiliens kompetencer.

Den differentierede godkendelse og sammenhængen til barnets støttebehov ses illustreret i nedenstående figur:

Almen plejefamilie

Forstærket plejefamilie

Specialiseret plejefamilie

pl

P   
 belastningsgrad

**Anvendelse af godkendelsesrammen forudsætter følgende opmærksomheder:**

* **Alle godkendte plejefamilier skal opfylde kravene i kvalitetsmodellen** – uanset omfanget af barnets eller den unges støttebehov.
* **Godkendelsesrammen er vejledende** – og er ikke en regel, der sætter det faglige skøn ud af kraft. En godkendelse vil altid bero på en konkret vurdering. Fx kan der være ansøgere med relevante kompetencer, som af familiære årsager ikke kan modtage børn med svære støttebehov. Der kan også være plejefamilier uden specifik erfaring med udsatte børn, som har et stort overskud og menneskelige værdier, der gør dem i stand til at modtage børn med moderate støttebehov og godkendelse til indplacering til forstærket plejefamilie osv.   
  Det kan fremgå af vurderingen, om plejefamilien vurderes at have udviklingspotentiale til at oparbejde kompetencer til andre plejefamilietyper.
* **Differentierede pladser** – en plejefamilie kan kun være godkendt til én typologi, men vi kan, hvor det vurderes hensigtsmæssigt, differentiere pladserne efter børnenes støttebehov. Det kan eksempelvis skrives på denne måde:

*I er godkendt som forstærket plejefamilie efter Barnets lov § 43, stk. 1, nr. 2 til*

* + *Et barn i døgnpleje med moderate til svære støttebehov*
  + *To børn i døgnpleje med lette til moderate støttebehov*

*Alle i alderen 0 til og med 17 år.*

* **I godkendelsen skal der være fokus på ansøgerens forudsætninger for at bidrage til barnets trivsel og udvikling –** hvilket ikke automatisk hænger sammen med plejefamiliens uddannelsesbaggrund eller kompetencer til at udarbejde skriftlig dokumentation. Ansøgere kan således være kompetente i forhold til at sikre et plejebarns trivsel og udvikling, selvom de kan have vanskeligheder ved at udarbejde skriftlige statusrapporter fx pga. ordblindhed. Evt. behov for støtte til plejefamilien kan fremgå af godkendelsen.
* **Læs mere om plejefamilier på social.dk, der er Social- og Boligstyrelsens vidensplatform.**

|  |  |
| --- | --- |
| **ALMENE PLEJEFAMILIER**  Barnets lov § 43, stk. 1, nr. 1  Plejefamilier, der er godkendt til at varetage omsorgen og sikre udvikling og trivsel for børn med lette til moderate støttebehov | |
| **Vejledende krav til ansøgers kompetencer og øvrige forhold** | **Stikord vedr. børn med lette til moderate støttebehov** |
| Almene plejefamilier er godkendt til at levere en grundlæggende indsats bl.a. i form af et omsorgsfuldt familieliv, en forudsigelig hverdagsstruktur og et stort engagement til et sårbart eller udsat barn eller ung med lette til moderate støttebehov.  Kan sikre udvikling og trivsel for barnet/den unge, håndtere omsorgsopgaver, opdragelse og et uproblematisk/lettere problematisk forældresamarbejde.   * Omsorgs- og mentaliseringsevne * Personlige kompetencer, fx at være selvreflekterende, funderet i eget liv og have forståelse for relationers betydning, og hvad det indebærer at være medskabende af en konstruktiv og tryg relation   Kan samarbejde med eksterne fagpersoner og understøtte iværksatte supplerende støtte- eller behandlingsindsatser i hverdagen med barnet. Med dette menes der, at den almene plejefamilie skal være i stand til at forstå, sætte sig ind i og bakke op om den støtte- eller behandlingsindsats, der er iværksat over for barnet i dagligdagen, men ikke i en grad, der forudsætter en særlig viden eller bestemte faglige kompetencer.   * Kompetencer til at omsætte supervision og uddannelse i konkrete tilgange, der understøtter barnets trivsel og udvikling * Mundtlig og skriftlig formidling af viden om barnets trivsel og udvikling * Viden om at omsætte mål og løbende reflektere med henblik på at tilpasse indsatsen   Ingen specifikke krav om konkret erfaring med beskæftigelse med børn med særlige behov eller erfaring fra tidligere plejeforløb.  Der kan undtagelsesvist opstå behov for i en bestemt periode at indgå aftale om hel eller delvis erhvervsbegrænsning.  Ret og pligt til at gennemføre grundkursus og modtage efteruddannelse, supervision, råd og vejledning i løbet af anbringelsen.  Er alene omfattet af § 3 i lov om voksenansvar, hvorefter der som led i varetagelsen af den daglige omsorg kan foretages nødvendige indgreb i barnet eller den unges selvbestemmelsesret for at sikre barnets eller den unges interesse. | Der kan være tale om børn med sårbarhed/udsathed med lettere til moderate støttebehov indenfor **f.eks.**:   * Omsorgssvigt * Behov for forudsigelighed og struktur * Faglige og/eller sociale udfordringer * Børn, der ikke er alderssvarende udviklet * Lettere fysiske, sociale og psykiske handicap * Trivselsproblemer * Opmærksomhedsforstyrrelse * Manglende tillid til voksne |

|  |  |
| --- | --- |
| **FORSTÆRKEDE PLEJEFAMILIER**  Barnets lov § 43 stk. 1, nr. 2  Plejefamilier, der er godkendt til at varetage omsorgen og sikre udvikling og trivsel for børn og unge med moderate til svære støttebehov | |
| **Vejledende krav til ansøgers kompetencer og øvrige forhold** | **Stikord vedr. børn med moderate til svære støttebehov** |
| Forstærkede plejefamilier er yderligere kendetegnet ved at have viden om børn med særlige behov og/eller børn, der viser tegn på mistrivsel. Plejefamilien kan omsætte denne viden i plejeforholdet i hverdagen på en måde, der tilgodeser barnets særlige problemstillinger.  Kan i kraft af deres personlige og faglige kompetencer sikre barnet eller den unge udvikling og trivsel.   * Teoretisk viden fra relevant uddannelse og/eller konkrete erfaringer, som kan overføres i tilgangen til håndtering af barnets problemstillinger * Viden om forskellige pædagogiske metoder og tilgange * Eventuelle særlige kompetencer indenfor et område, fx specifik viden om autisme * Viden om relevante diagnoser og disses betydning for tilgangen til barnet * Kompetencer til at opsøge viden med henblik på en kompetent opgavevaretagelse * Evne til at kunne håndtere et problematisk forældresamarbejde   Samarbejde med eksterne fagpersoner og medvirke til, at en evt. iværksat supplerende støtte eller behandlingsindsats i forhold til barnet følges op i hjemmet, f.eks. under vejledning fra professionelle behandlere eller tilbud, da der i perioder under anbringelsen kan være behov for at tilbyde plejefamilien ”forstærkning”.  Det kan – i perioder – være nødvendigt med en aftale om hel eller delvis erhvervsbegrænsning, hvis der er særlige behov hos barnet, der tilsiger dette.   * Familiens hverdag kan tilpasses efter barnets konkrete behov (er en del af matchningen) * Robuste familieforhold   Fx at familien kan rumme at et barn kan være udfordrende, hvilket kan betyde, at parholdet, egne børn og den bredere familie, i perioder, ikke får så meget opmærksomhed  Skal som udgangspunkt ikke selv kunne yde egentlig specialiseret støtte eller behandling. Denne skal i stedet gives af fagprofessionelle udefra som en supplerende indsats samtidig med, at barnet bor i plejefamilien.  Er alene omfattet af § 3 i lov om voksenansvar, hvorefter der som led i varetagelsen af den daglige omsorg kan foretages nødvendige indgreb i barnet eller den unges selvbestemmelsesret for at sikre barnets eller den unges interesse. | Børn, der har behov for mere specialiseret støtte eller behandling samtidig med, at de bor i en plejefamilie.  Der kan være tale om børn med moderate til svære støttebehov indenfor **f.eks.**:   * Omsorgssvigt med   - angstproblematikker  - højt skolefravær  - selvskadende adfærd  - selvmordstanker   * Følelsesmæssige, adfærdsmæssige og sociale udfordringer * Tilknytningsforstyrrelser * Misbrugsproblematikker * Begyndende kriminel adfærd * Fysisk eller psykisk handicap, hvor der er behov for opsyn og pleje   Herudover akutanbringelser og parallelanbringelser (forældre-barn anbringelser) |

|  |  |
| --- | --- |
| **SPECIALISEREDE PLEJEFAMILIER**  Barnets lov § 43 stk. 1, nr. 3  Plejefamilier, der er godkendt til at varetage omsorgen og sikre udvikling og trivsel for børn og unge med svære støttebehov | |
| **Vejledende krav til ansøgers kompetencer og øvrige forhold** | **Stikord vedr. børn med svære støttebehov** |
| Specialiserede plejefamilier er yderligere kendetegnet ved at kunne sikre udvikling og trivsel for børn eller unge med svære støttebehov, samt har særlige kompetencer og kvalifikationer, som gør dem i stand til at samarbejde med eksterne fagpersoner og tilbud.   * Kan indgå i supplerende støtte og behandling i forhold til barnet.   Der kan f.eks. være tale om plejefamilier med solid erfaring med arbejdet med udsatte børn og unge eller plejefamilier, som har særlige uddannelsesmæssige kvalifikationer, om end dette ikke er et krav.  Kan på grund af deres særlige kompetencer og kvalifikationer, i højere grad end for forstærkede plejefamilier, indgå i selve behandlingen.  Kan håndtere et kompliceret forældresamarbejde.  Det kan være nødvendigt, at der laves aftale om hel eller delvis erhvervsbegrænsning.  Har udvidet ret supervision og efteruddannelse, jf. § 6 i bekendtgørelse om plejefamilier, BEK nr. 522 af 30/04/2019.  Er omfattet af § 3 i lov om voksenansvar.  Har endvidere adgang til at anvende fysisk guidning og afværgehjælp efter voksenansvarslovens §§ 6 og 8 over for anbragte børn og unge med svære støttebehov.   * Hjemlen gælder udelukkende for de børn og unge, der er anbragt med en kontrakt, hvor plejefamilien benytter sig af hvervet som specialiseret plejefamilie. Magtanvendelse skal indberettes til den anbringende kommune og socialtilsynet. | Børn, der har mere specialiserede behov og/eller viser tegn på mistrivsel, der kræver en behandlingsorienteret indsats, og som samtidig vurderes at have gavn af at bo i familielignende rammer.  Der kan være tale om børn med **f.eks.**:   * Fysiske og/eller psykiske funktionsnedsættelser * Massivt omsorgssvigt * Udadreagerende adfærd i forbindelse med fx epilepsi eller mental retardering * Svære følelsesmæssige, adfærdsmæssige og sociale problemer * Kriminel adfærd * Misbrugsproblematikker * Seksuel grænseoverskridende/krænkende adfærd   Herunder akutanbringelser og parallelanbringelser (forældre-barn anbringelser) |